Ilesia de Santa María d'Exeya d'os Caballers

A iglesia de Santa María d'a Corona ye una ilesia que se troba en o municipio d'Exeya d'os Caballers, en a comarca de Cinco Villas y provincia de Zaragoza, en Aragón. Dende lo punto d'anvista d'a Ilesia Catolica pende de l'arciprestrau d'Exeya d'os Caballers de l'archidiocesi de Zaragoza.

Adedicada a Santa María, lo templo se debantó inicialment en o sieglo XII pero ha teniu importants trasformacions dimpués en estilos gotico y barroco.

 Descripción 
 Planta 
A planta d'a ilesia ye constituyida por nomás que una sola nau (2) dividida en cinco trampos, con grans muros, cubierta por voveda de canyón apunchau, soportada por grans contrafuertes. L'abside (3) ye poligonal de cinco seccions, con una finestra aspillada a l'exterior y abocinada d'as suyas seccions a l'interior en cadaguna; se troba recorriu por una arquería ciega, con vanos abocinaus y cubierta de forno nervada. L'arco trunfal, apunchau, desepara lo presbiterio d'a nau.

1. Frontera sud, sieglo XII
2. Nau
3. Abside, capiella mayor
4. Capiella de Santa Tecla, Sant Cosme y Sant Damián
5. Capiella d'a Coronación
6. Capiella de Sant Chusé
7. Capiella de Sant Blas
8. Capiella d'o Santo Cristo
9. Capiella de Santa Ana
10. Capiella d'a Virchen d'o Pilar
11. Coro, sieglo XV
12. Baptisterio
13. Torre-campanal, sieglos XIII y XVII
14. Frontera ueste, dentrada; sieglo XVII
15. Marcas de cantería

En l'interior se troban una serie de capiellas antimás d'o molimental coro elevau (11).

 Cheodesia 
Bi ha un vértiz cheodesico situau sobre a ilesia a una altaria de 359 metros dende o livel d'a mar Fuella d'o vértiz cheodesico..

 Referencias 

 Enlaces externos 

María d'Exeya
María d'Exeya
María d'Exeya
María d'Exeya
Exeya
María d'Exeya
María d'Exeya
Categoría:Molimentos d'Exeya d'os Caballers
Categoría:Biens d'Intrés Cultural d'Aragón